БАӘ Президенті мен ҚР Президенті әкімшілігінің жетекшісі Шымкентте кездесті
"БАӘ Президенті мен ҚР Президенті әкімшілігінің жетекшісі Шымкентте кездесті" | "https://abai.kz/post/15048"
TITLE: БАӘ Президенті мен ҚР Президенті әкімшілігінің жетекшісі Шымкентте кездесті
URL: https://abai.kz/post/15048
META: "БАӘ Президенті мен ҚР Президенті әкімшілігінің жетекшісі Шымкентте кездесті" | "https://abai.kz/post/15048"
DATE: 14.10.2012
AUTHOR(s): Абай-Ақпарат
TOTAL WORDS: 274
TEXT: Шымкент қаласында Біріккен Араб Әмірліктерінің Президенті шейх Халифа бен Заид Әл Нахаян мен Қазақстан Республикасы Президенті Әкімшілігінің Басшысы Кәрім Мәсімовтің кездесуі болды. Тараптар екі ел арасындағы сауда-экономикалық және инвестициялық ынтымақтастықты дамытудың басым бағыттары бойынша пікір алмасты. Сондай-ақ, тауар айналымын ұлғайту, келісімдік-құқықтық базаны жаңғырту жайында да әңгіме өрбіді. Бұрынғы Кеңестік кеңістікте тұңғыш рет Қазақстанда жұмыс істей бастаған «Әл-Хилял» банкінің қызметі оң бағаланды. Шымкентте бұл банк өкілдігі ашылған болатын. Сонымен қатар, Әмірліктің демеушілігі арқасында 3 мың адамға арналып мешіт салынып жатыр. Облыс орталығында шейх Халифа бен Заид Әл Нахаян қоры тұрғызған 120 орындық перинатальды орталық жұмыс істейді. Екі ел арасында Қазақстан мен Біріккен Араб Әмірліктер Іскерлік кеңесі арқылы шағын және орта бизнес өкілдерінің әріптестік қарым-қатынасын жаңғырту, оларға қолайлы жағдай жасау және қолдау көрсету керектігі де айтылды. Кездесу барысында сан сала бойынша екіжақты ынтымақтастықты алдағы уақытта жандандыру қажеттігі кеңінен айтылды. Шымкент қаласында Біріккен Араб Әмірліктерінің Президенті шейх Халифа бен Заид Әл Нахаян мен Қазақстан Республикасы Президенті Әкімшілігінің Басшысы Кәрім Мәсімовтің кездесуі болды. Тараптар екі ел арасындағы сауда-экономикалық және инвестициялық ынтымақтастықты дамытудың басым бағыттары бойынша пікір алмасты. Сондай-ақ, тауар айналымын ұлғайту, келісімдік-құқықтық базаны жаңғырту жайында да әңгіме өрбіді. Бұрынғы Кеңестік кеңістікте тұңғыш рет Қазақстанда жұмыс істей бастаған «Әл-Хилял» банкінің қызметі оң бағаланды. Шымкентте бұл банк өкілдігі ашылған болатын. Сонымен қатар, Әмірліктің демеушілігі арқасында 3 мың адамға арналып мешіт салынып жатыр. Облыс орталығында шейх Халифа бен Заид Әл Нахаян қоры тұрғызған 120 орындық перинатальды орталық жұмыс істейді. Екі ел арасында Қазақстан мен Біріккен Араб Әмірліктер Іскерлік кеңесі арқылы шағын және орта бизнес өкілдерінің әріптестік қарым-қатынасын жаңғырту, оларға қолайлы жағдай жасау және қолдау көрсету керектігі де айтылды. Кездесу барысында сан сала бойынша екіжақты ынтымақтастықты алдағы уақытта жандандыру қажеттігі кеңінен айтылды.
